
PLx. 326/2022


Către,





BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra proiectului de Lege privind participarea personalului Ministerului Afacerilor Interne la Centrul de Excelenţă pentru Managementul Crizelor şi Răspuns la Dezastre, transmis Comisiei pentru administraţie publică şi amenajarea teritoriului și Comisiei pentru apărare, ordine publică și siguranță națională pentru dezbatere în fond, cu adresa nr. PL. x 326/2022 din 7 iunie 2022.
	PREȘEDINTE
Simona BUCURA-OPRESCU
	PREȘEDINTE
Pavel POPESCU

PLx. 326/2022
 R A P O R T    C O M U N
asupra proiectului de Lege privind participarea personalului Ministerului Afacerilor Interne la Centrul de Excelenţă pentru Managementul Crizelor şi Răspuns la Dezastre
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului şi Comisia pentru apărare, ordine publică și siguranță națională au fost sesizate spre dezbatere în fond cu proiectul de Lege privind participarea personalului Ministerului Afacerilor Interne la Centrul de Excelenţă pentru Managementul Crizelor şi Răspuns la Dezastre, transmis cu adresa nr. PLx.326/2022 din 7 iunie 2022.
În conformitate cu prevederile art.92 din Regulamentul Camerei Deputaţilor, republicat, cu modificările și completările ulterioare și ale art.75 din Constituţia României, republicată, Camera Deputaţilor este Cameră decizională.

Senatul, în calitate de primă Cameră sesizată a adoptat proiectul de lege în şedinţa din 30 mai 2022, ca urmare a depășirii termenului de adoptare, potrivit art.75 alin. (2) teza a III-a din Constituția României, republicată.

Consiliul Legislativ a avizat favorabil proiectul de lege cu observații și propuneri, conform avizului nr. 300 din 24 martie 2022.

Comisia pentru drepturile omului, culte şi problemele minorităţilor naţionale a avizat favorabil proiectul de  lege, conform avizului nr.4c-6/400 din 16 iunie 2022.

Comisia pentru muncă şi protecţie socială a avizat favorabil proiectul de  lege, conform avizului nr.4c-9/495 din 20 iunie 2022.

Proiectul de  lege are ca obiect de reglementare instituirea condiţiilor în care personalul Ministerului Afacerilor Interne participă la Centrul de Excelenţă pentru Managementul Crizelor şi Răspuns la Dezastre. Astfel, sunt avute în vedere, în principal: modalitatea de selecţie a personalului M.A.I. în vederea trimiterii în misiune la Centrul de Excelenţă, perioada pentru care personalul M.A.I. este trimis în misiune, procedura de trimitere în misiune, situaţiile de încetare a misiunii înainte de termen, precum şi drepturile de care urmează să beneficieze personalul M.A.I. trimis în misiune la Centrul de Excelenţă.

Potrivit prevederilor art.62 și 64 din Regulamentul Camerei Deputaţilor, republicat, cu modificările și completările ulterioare, Comisiile şi-au desfăşurat lucrările în ședințe separate.  

Comisia pentru apărare, ordine publică și siguranță națională a examinat proiectul de lege în ședința din 14 iunie 2022. 

La lucrările comisiei deputații au fost prezenți conform listei de prezență.


Comisia pentru administrație publică și amenajarea teritoriului a examinat proiectul de lege în ședința din 21 iunie 2022. 

La lucrările comisiei deputații au fost prezenți conform listei de prezență.

În conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, la lucrări au participat în calitate de invitați domnul Adrian Petcu – subsecretar de stat și domnul Mădălin Gheorghe – director DGMO din cadrul Ministerului Afacerilor Interne.

În urma examinării şi a opiniilor exprimate, membrii celor două comisii au hotărât, cu unanimitate de voturi, adoptarea proiectului de Lege privind participarea personalului Ministerului Afacerilor Interne la Centrul de Excelenţă pentru Managementul Crizelor şi Răspuns la Dezastre în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
	  PREȘEDINTE,
Simona BUCURA-OPRESCU
	PREȘEDINTE
Pavel POPESCU

	SECRETAR,
Christine THELLMANN 
	SECRETAR,

Dumitru RUJAN 


Sef serviciu, Cristian BITEA
Consilier parlamentar, Nicoleta TOMA




Consilier parlamentar, Luminița OPREA

